ASTE LASTEAED MÕMMIK
HOOLEKOGU KOOSOLEKU PROTOKOLL 		                03. november  2026

Koht/aeg : Aste lasteaed, algus kell 16.00, lõpp kell 17.45
Koosoleku juhataja: Hanna Martin
Protokollis: Leana Vahter
Osalejad: Hanna Martin, Sille Janu, Geithy Tälli, Leana Vahter, Anne Põder, 
Puudus: Kristi Tamm
Kutsutud: Maarika Ellermaa (lasteaia juht)
Päevakord: 	
1. Hoolekogu koosseisu kinnitamine
2. Tegevusaruande 2025/26 ülevaade
3. Uus alushariduse õppekava ja Seikluste Laeka projekt
4. Jõululaada korraldus	
5. Arutelu
KUULATI: 	
1. Hoolekogu koosseis jääb samaks, kuna liikmed ei ole vahetunud. Hoolekogu esimees Hanna Martin, aseesimees Geithy Tälli.
2. Lasteaia juht M. E. tutvustas eelmise õppeaasta tegevusaruannet viies erinevas valdkonnas. 
3. Lasteaia juht saatis hoolekogu liikmetele tutvumiseks uue õppekava. Koos õppejuhi L. V. tutvustati õppekavas olevaid muudatusi. Õppekava läheb direktori poolt käskkirjaga kinnitamiseks.
Lasteaia Mürakarude rühm osaleb Seikluste Laeka projektis. Seikluste Laegas (inglise keeles „Toybox“) on teaduspõhine 3–7-aastaste laste tervislike toitumis- ja liikumisharjumuste kujundamisele suunatud lapsevanemaid kaasav projekt lasteaias. Projektis keskendutakse neljale põhiteemale: tervislik söömine, istumisaja vähendamine, vee joomine janu korral ja piisav liikumine.
4. Lasteaia juht andis teada, et sel aastal 11. detsembril toimub jõululaat meie majas. See ei tähenda, et lasteaed ei osale rahvamaja korraldatud laadal 29. novembril. Paneme siiski meie lasteaia müügilaua laadale välja. Heategevuslikult laadalt teenitud lasteaia müügilaua tulu on plaanitud kulutada alla hoovi rajatava liivakasti ja katte ostuks/ rajamiseks.
5. Lasteaias toimub sellel poolaastal veel mitu erinevat üritust:
· 06. novembril on pereõhtu, kus vanemad saavad koos lastega läbida orienteerumisraja. Rada on avatud 16.00- 17.45
· Lastevanemate koolitus „Head suhted perekonnas“ koolitaja Triin Hendrikson STHK Perenõustaja
· 11. detsember kell 15.15-…  jõululaat
ARUTELU:
· Hoolekogu esimees H. M. uuris, kas parklaga saaks midagi ette võtta, kuna kui on saju periood, siis kuiva jalaga autost välja ei saa. Lasteaia juht M. E. ütles, et parkla murest on räägitud Silver Mägiga ja hetkel on parkla ühest nurgast tehtud ärajooksu soon/kraav.
· A. P. tõi välja eelnõu osalustasu muutmiseks - seda selgitas direktor M. E. Eelnõu tekitas hoolekogu liikmetes erinevaid küsimusi. Miks suvekuudel väheneb laste osalustasu 50%- le, kuigi laps kasutab kohta sama aktiivselt kui eelnevatel kuudel. Hoolekogu liikmete arvates võib see olukord suurendada laste kohal käimist võrreldes eelmiste aastatega. Laste rohkus suvekuudel paneb lasteaia keerulisse olukorda, kus rühmad peaksid minema kokku ja õpetajad puhkama, kuid kui laste arv on suur, siis võib olla see probleemiks.
· H. M. mõte - Lapse arengu hindamine, mida tehakse Eliisis võiks olla seotud lapse sünnipäevaga ja lapsevanemale nähtav, see annaks õpetajatel võimaluse arenguvestlusi aasta peale ära hajutada. Ettepanek edastatakse rühmaõpetajatele.
· G. T. tegi ettepaneku - kui toidumenüü suhtes on ettepanekuid, siis võib neid julgelt saata lasteaia juhile või oma rühma hoolekogu esindajale. 

 Hanna Martin						Leana Vahter
Koosoleku juhataja					protokollija
(allkirjastatud digitaalselt)				(allkirjastatud digitaalselt)
